open-index/open-wikipedia-markdown huggingface dataset:
Helena Olsson Smeby

**Helena Olsson Smeby** (født 1983) er en svenskfødt skihopper som hopper for Norge.

Hun hoppet tidligere for Sverige, men la opp i 2005 på grunn av manglende pengestøtte fra det svenske skiforbundet. Da skihopp for kvinner endelig kom på det offisielle VM-programmet, til VM i 2009, ble Smeby norsk statsborger, for å kjempe om en plass på det norske VM-laget. Satsingen ble belønnet med VM-plass og en 16.-plass under VM i Liberec 2009.

Hun bor i Trondheim og er gift med sin norske trener, Jostein Smeby. Jostein Smeby er bror til en annen kvinnelig skihopper - Henriette Smeby.

## Meritter
* 1.-plass i NM på plast 2006

## Referanser


## Eksterne lenker
* 
*  NRK: Helena Olsson Smeby
Leopoldo Alas y Ureña

**Leopoldo Enrique García Alas Ureña**, pseudonym **Clarín**, (født 25. april 1852 i Zamora i Spania, død 13. juni 1901 i Oviedo i Asturia i Spania) var en spansk forfatter og journalist. Han var professor for Romerrett ved universitetet i Oviedo.

Hans mest kjente verk var den lange romanen *La Regenta*, som ble sammenlignet med Gustave Flauberts *[[Madame Bovary]]*, og som kan tilordnes en genre av ekteskapsbrudds- og forførelsesromaner. Blant retninger som influerte Clarín og som han ble en eksponent for, var den litterære naturalisme og *[[kraussismen]]*, en filosofisk strømning som ville fremme en spansk kulturell og etisk gjenfødelse.  

## Verker
### Essays
* *Solos de Clarín* (1881)
* *La literatura en 1881* (1882)
* *Sermón perdido* (1885)
* *Nueva campaña* (1887)
* *Ensayos y revistas* (1892)
* *Palique* (1894)

### Romaner
* *La Regenta* (1884–85)
* *Su único hijo* (1890)

### Fortellinger og noveller
* *Dos sabios*
* *El dúo de la tos*
* *El gallo de Sócrates*
* *En el tren*
* *En la droguería*
* *Un voto*
* *Adiós, Cordera*
* *Boroña*
* *Cuentos morales*
* *Cuervo*
* *De la Comisión*
* *Doble vía*
* *Doctor Angelicus*
* *Don Paco del empaque*
* *Doña Berta*
* *El Señor y lo demás son cuentos*
* *El doctor Pértinax*
* *El libro y la viuda*
* *El oso mayor*
* *El sombrero del cura*
* *Medalla -- de perro chico*
* *Pipá*
* *Speraindeo*
* *Superchería*
* *Tambor y gaita*
* *Un candidato*
* *Un repatriado*

## Referanser


## Eksterne lenker
* Biblioteca Virtual Miguel de Cervantes (spansk)
* Verker av Clarín som e-book på spansk
Clairvaux

**Clairvaux** (latin: *Clara Vallis*) er et tidligere kloster for cistercienserordenen. Det ligger i Ville-sous-la-Ferté, 15 km fra Bar-sur-Aube i regionen Grand Est i Frankrike, ca. 100 km nord for Dijon. Det ble grunnlagt av Bernhard av Clairvaux og tolv munker i 1115. Det var et av de fire primærabbediene grunnlagt fra klosteret Cîteaux. Clairvaux var i sin tur utgangspunkt for en rekke nye filialklostre. Klosteret er i dag i ruiner og den nåværende bygningen er datert fra 1708.

Til sammen med La Ferté, Pontigny og Morimond utgjorde Clairvaux de fire mest betydningsfulle klostre for sin tid, og dessuten det største med rundt 80 under- eller filialklostre. Før han ble erkebiskop i Lund flyttet danske Eskil (død 1181/1182) til Clairvaux på eget initiativ med det ønske å bli klosterbroder.

Klosteret Clairvaux ble opphevet i 1791 som følge av den franske revolusjon, og siden 1804 har den gjenstående bygningsmassen vært benyttet som høyrisikofengsel. Klosteret var et godt eksempel på den generelle utformingen av et cistercienserkloster. Clairvaux ble i 1926 registrert som et historisk monument av det franske kulturdepartementet; denne statusen består uforandret.

## Filialklostre
* Fontenay
* Eberbach
* Himmerod
* Klaarkamp
* Rievaulx
* Mellifont Abbey

## Begravelser

* Filip I av Flandern (1143-1195), greve av Flandern
* Malachy (1094–1148), irsk helgen
* Bernhard av Clairvaux (1090–1153), fransk kirkelærer og reformator av cistercienserordenen
* Theresa av Portugal (1157-1218), grevinne av Flandern
* Giacomo da Pecorara (død 1244), italiensk munk, kardinal og diplomat.
* Gerhard av Clairvaux (død 1138), eldre bror av Bernhard
* Henri de Marsiac (død 1189), abbed og biskop av Albano
* David av Himmerod (død 1179), munk og mystiker
* Louis-Marie Rocourt (1743–1824), den siste abbed av Clairvaux

## Referanser


## Eksterne lenker

* Offisielt nettsted
* Claravallis
Henriette Smeby

**Henriette Leine Wangen** (født Smeby; 1986) er en norsk tidligere skihopper som hoppet for Raufoss Idrettslag. Hun ble som fjortenåring en del av det aller første norske landslaget i hopp for kvinner. Smeby har deltatt i en rekke FIS- og Continental Cup-konkurranser.

Som 12-åring hoppet hun 126 meter i Granåsen i Trondheim. Året etter slo hun sin egen rekord, og landet på 134 meter i Lysgårdsbakken på Lillehammer.

I 2009 giftet hun seg med tidligere skihopper Erik Leine Wangen og endret navn til Henriette Leine Wangen. Hun er utdannet innen historie, statsvitenskap og journalistikk, og har blant annet arbeidet som journalist i NRK Hedmark og Oppland, NRK Troms og ved UiT - Norges arktiske universitet.

I 2022 ble hun ansatt som doktorgradsstipendiat ved UiT - Norges arktiske universitet.

## Noen av hennes meritter
* 1.-plass i FIS Alpen Cup i Chaux Neuve i Frankrike den 10. mars 2002
* 1.-plass i NM 2004
* 2.-plass i NM på plast 2006
* 2.-plass i NM normal bakke (K90) 2006

## Referanser


## Eksterne lenker
* 
* Artikkel: Når nordlyset kaller https://uit.no/labyrint/l/nordlysetkaller
Indre øre

Det **indre øret** hos pattedyr muliggjør hørsel og bidrar til balansesansen. Det består av labyrinten og sneglehuset.

## [[Sneglehuset]]
Når lydbølger treffer trommehinnen, vibrerer den. Disse vibrasjonene ledes gjennom mellomøret via tre bein: hammeren, ambolten og stigbøylen, til det ovale vinduet i sneglehusets vegg.

I sneglehuset sitter et stort antall nerveceller som er følsomme for vibrasjoner. Disse registrerer lydbølgene og oversetter dem til nervesignaler.

Sneglehuset fungerer som en frekvensanalysator, og det utfører en slags biologisk fourieranalyse. Lydbølgen er ofte en kompleks bølgeform, men kan ved hjelp av sneglehusets struktur splittes i flere smalere frekvensbånd. Dette skjer ved at basilarmembranen inne i sneglehuset i utstrakt grad er bredere og tynnere i den ene enden, og blir suksessivt stivere, samt smalere i bredden. Den delen av membranen som er nærmest inngangen (det ovale vindu), er i resonans med de høyeste lydfrekvensene (cirka 20 000 Hz) og vil da vibrere slik at nervecellene der stimuleres og sender signal mot hjernen. Dess lavere frekvensen er, dess lengre inn i sneglehuset skjer resonansen og stimuleringen.

## [[Labyrinten]]
Labyrintens signaler muliggjør, sammen med synssansen og leddsansen, at vi kan holde balansen og oppfatte endringer i bevegelsesretning.
Labyrinten har tre bueganger som står loddrett på hverandre. I hver bue er det væske og sanseceller som måler væskestrømningene. Ut fra disse målingene trekker hjernen konklusjoner om hodets bevegelser - nærmere bestemt rotasjonsakselerasjonen i buegangenes tre plan.

Tyngdekraften og andre lineære akselerasjoners størrelse og retning kan hjernen trekke konklusjoner om på grunnlag av nervesignaler fra veggene i hulrommene ved inngangen til labyrinten. Over disse nervecellene ligger det otolitter, sandkorn av kalsiumkarbonat som presser på nervecellene under akselerasjon.

## Litteratur
*Øre. (13. februar 2009). I *Store medisinske leksikon*. Hentet 25. januar 2017 fra https://sml.snl.no/%C3%B8re.
Eføy

**Eføy**, **bergflette** eller **vedbend**(**e**) (vitenskapelig navn *Hedera helix*) er en klatrende busk som vokser på trestammer, fjellvegger og murer. Utbredt i Sør-Europa, Nordvest-Afrika og Asia.

Bergflette selges mye som potteplante. De dyrkede formene har blad med ulike fasonger og fargenyanser. Den trives aller best dersom den får stå kjølig og med høy luftfuktighet, og i indirekte sollys. Den kan godt dyrkes utendørs om sommeren, og hele året i områder med milde vintre. Den tåler lett frost. Står den varmt og tørt, vil den bli et lett bytte for skadedyr, særlig spinnmidd. En annen art, den storbladete *[[Hedera canariensis]]*, er mye mer tolerant overfor høy temperatur, og er derfor mer egnet som stueplante enn den vanlige bergfletten. Overraskende nok selges det ikke like mange av den.

Bergflette vokser vilt på gunstige steder i Sør-Norge, men den kan vokse ganske langt nord for sin naturlige nordgrense. Den vokser ganske sakte, men kan til gjengjeld bli veldig gammel. Den kan bli 20 meter høy, og kan bli flere hundre år gammel. I Frankrike finnes det planter som er over 450 år gamle og i Italia snakkes det om planter som er tusen år gamle.
Bergflette klatrer med sterke sugerøtter. Men da disse avgir visse syrer, fester den seg dårlig på sement og kalk. Den vokser heller vanligvis ikke på høvlede tregjerder uten at man setter opp halm eller rørmatter. Den klatrer best på steinmurer og fjell, og i trær. Den fester seg kun en gang på stenmur, og derfor burde man ikke løsne den, da den ikke vil klatre etter det.

Bergflette er en klatrende, bunndekkende, eviggrønn plante. Den vokser naturlig i kyst- og fjordstrøk fra midtre Oslofjord til Ålvik i Hardanger. Plantet finnes den mye lenger nordover, og en stor bergflette dekker for eksempel deler av sørveggen til Namsos samfunnshus. Den blir vanligvis 8 til 10 meter høy, men kan bli høyere. Bergfletten tåler dyp skygge, og liker seg best i le. Jorden bør være dyp, fuktighetsholdende, veldrenert og næringsrik. Formering ved stiklinger i hele vekstperioden, roter seg på 3-4 uker.

Eføy, som på svensk kalles murgröna, er Gotlands landskapsblomma.

## Medisinske forbehold

Hele planten er giftig, også bærene.

## Eksterne lenker
*
Ekte hjortedyr

**Muntiacini**:
* muntjaker
* duskhjorter
**Cervini**:
* davidshjort
* dåhjort
* ekte hjorter
* svinehjorter

**Ekte hjortedyr** (Cervinae) er en underfamilie av hjortedyr (Cervidae) som deles inn i to tribus med flere slekter i hver.

## Arter
Listen nedenfor er i henhold til Hernandez-Fernandez og Vrba (2005).. Underfamilien er delt i to tribus; Muntiacini (muntjaker og duskhjorter) og Cervini (sanne hjortedyr). Disse ble tidligere regnet som selvstendige underfamilier, men er nå samlet i hver sin klade under Cervinae.

* Hjortedyr (Cervidae)
** Ekte hjortedyr (Cervinae)
*** Muntiacini (muntjaker og duskhjorter)
**** Muntjaker (*Muntiacus*)
***** Borneisk muntjak (*Muntiacus atherodes*)
***** Svartmuntjak (*Muntiacus crinifrons*)
***** Feas muntjak/thaimuntjak (*Muntiacus feae*)
***** Gongshan muntjak (*Muntiacus gongshanensis*)
***** Sumatra fjellmuntjak (*Muntiacus montanus*) ?
***** Indiamuntjak (*Muntiacus muntjak*)
***** Pu Hoat muntjak (*Muntiacus puhoatensis*) ?
***** Putaomuntjak/løvhjort (*Muntiacus putaoensis*)
***** Reeves muntjak/kinesisk muntjak (*Muntiacus reevesi*)
***** Roosevelts muntjak (*Muntiacus rooseveltorium*)
***** Truong Son muntjak (*Muntiacus truongsonensis*)
***** Nordlig rødmuntjak (*Muntiacus vaginalis*) ?
***** Kjempemuntjak (*Muntiacus vuquangensis*)
**** Duskhjorter (*Elaphodus*)
***** Topphjort (*Elaphodus cephalophus*)
*** Cervini (sanne hjortedyr)
**** Dåhjorter (*Dama*)
***** Dåhjort (dådyr) *(Dama dama)*
**** Svinehjorter (*Axis*)
***** Aksishjort (*Axis axis*) 
***** Svinehjort (*Axis porcinus*)
***** Kuhls hjort/baweansk svinehjort (*Axis kuhlii*)
***** Filippinsk svinehjort (*Axis calamianensis*)
**** Ekte hjorter (*Cervus*)
***** Tibetansk hjort (*Cervus albirostris*)
***** Barasingha (*Cervus duvaucelii*)
***** Hjort (*Cervus elaphus*)
***** Wapiti (*Cervus canadensis*)
***** Elds hjort/Asiahjort (*Cervus eldii*)
***** Sikahjort (*Cervus nippon*)
***** Javahjort/Rusahjort (*Cervus timorensis*)
***** Sambar (*Cervus unicolor*)
**** Davidshjort (*Elaphurus*)
***** Davidshjort (*Elaphurus davidianus*)

## Referanser




## Eksterne lenker
*
Porsgrunn stasjon

**Porsgrunn stasjon** (5,7 meter over havet) ble åpnet 24. november 1882 i forbindelse med åpningen av Vestfoldbanen (dengang *Jarlsbergbanen*). Siden 1917 har den også vært stasjon på Bratsbergbanen. Den opprinnelige stasjonsbygningen var tegnet av Balthazar Lange, og var inspirert av den daværende stasjonsstilen langs Østfoldbanen. Dagens stasjonsbygning, i rød murstein, er fra 1960. Stasjonen har vært ubetjent siden 2002, og ligger like ved siden av byens bussterminal.

Ved en eventuell sammenkobling av Vestfoldbanen og Sørlandsbanen, Grenlandsbanen, vil den nye strekningen trolig gå mellom Porsgrunn og Skorstøl i Gjerstad kommune. Hvorvidt dette eventuelt vil medføre flytting av stasjonen er usikkert.


Porsgrunn stasjon fra NB.jpg|Den forrige stasjonsbygningen ble tegnet av Balthazar Lange.
Bm69bporsgrunn.jpg|BM69B 033 på Porsgrunn stasjon en februardag i den kalde vinteren 2017-2018. Dette 69-settet er nå utrangert.


## Litteratur
* 
* 

## Eksterne lenker

*
Dama

**Dama** kan vise til:

* Dama (Fauske) – et fjell i Fauske kommune i Nordland
**[[Dama (slekt)]]* – slekt av hjortedyr
*Data Management Association, en organisasjon som fremmer kunnskap om informasjonsforvaltning og dataforvaltning
Nisterud stasjon

**Nisterud stasjon** (98,3 meter over havet) ligger i Skien kommune og er den eneste stasjonen på Bratsbergbanen mellom Skien og Nordagutu som fortsatt betjenes etter 2004. Stasjonen ble åpnet i 1919, to år etter Bratsbergbanen, og er et stoppested med kun ett spor, og dermed ingen muligheter for kryssing. Stasjonen har stasjonsbygning, som var betjent til 1973.


Nisterud_stasjon.jpg|Nisterud stasjon, juni 2023
Leskur_på_Nisterud_holdeplass.jpg|Leskur på Nisterud holdeplass


* 
* 

## Eksterne lenker
Argentinas riksvåpen

**Argentinas riksvåpen** er det billedlige symbolet på republikken Argentina. Våpenet ble etablert i sin nåværende form i 1944, men har sitt opphav i våpenskjoldet til *Asamblea General Constituyente* fra 1813.

Argentinas riksvåpen er et ovalt skjold delt horisontalt i et blått og et hvitt felt. To hender som danner et håndtrykk holder et spyd med en rød frygisk lue. To grener med grønne laurbærblad omkranser skjoldet, grenene er knyttet sammen av en blå- og hvitstripet sløyfe. En stigende sol – *Sol de Mayo* eller *Maisolen*, med 20 synlige stråler vekselvis rette og flammende, kroner skjoldet.

Fargene blått og hvitt brukes i skjoldet, dette er Argentinas nasjonalfarger. Hendene symboliserer enigheten mellom de argentinske provinsene som forente seg og var rede til å forsvare sin frihet. Den frygiske luen symboliserer frihet og sammen med hendene representerer de landets valgspråk *En unión y libertad* som betyr «I forening og frihet».

Det første seglet ble tatt i bruk til den første nasjonalforsamlingen i *De forente provinser ved [[Río de la Plata|Rio de la Plata]]* i 1813. Våpenet fikk sin nåværende utforming i 1944, det bygger på det opprinnelige seglet fra 1813.

## Referanser
Reidar Wennesland

**Reidar Wennesland**  (født 17. august 1908 i Kristiansand, død 13. september 1985 i San Francisco) var en norsk-amerikansk lege og kunstsamler. Han er kjent for sin samling av beatkunst fra 1950- og 1960-årene; en samling som han donerte til Kristiansand katedralskole og Agder Distriktshøgskole.

## Liv og virke
### Bakgrunn
Han studerte medisin ved Universitetet i Oslo etter examen artium ved Kristiansand katedralskole. Han arbeidet en periode ved Universitetet etter avlagt embetseksamen. Under krigen måtte han flykte til Sverige. Han arbeidet som lege for polititroppene og deltok også i redningsarbeidet for norske fanger fra tyske tukthus og leirer. I krigens kjølvann gikk ekteskapet hans over styr.  

### Karriere
Han kom til USA i 1947 som *stipendiat* og levde mesteparten av sitt liv i San Francisco. Han var først forsker et par og startet deretter privatpraksis samtidig som har var lege for norske sjøfolk. Han fikk etter hvert kontakt med kunstmiljøet i San Francisco og var både lege og mesen for kunstnerne. Han samlet kunst fra slutten av 1950-tallet og gjennom hele 1960-tallet.

Han både kjøpte kunst og aksepterte kunst som betaling for legetjenestene. Han fattet tidlig interesse for beatkunst og bygget opp en betydelig samling. 

### Wenneslands kunstsamling
Wenneslands samling ble verdens største Beat Art samling utenfor USA. I 1970 gav han deler av samlingen, i første rekke malerier, til Kristiansand katedralskole. I 1978 ble resten av samlingen, både malerier og skulpturer, gitt til daværende Agder Distriktshøgskole, nå Universitetet i Agder, UiA.

Hovedkunstnerne i Wenneslands samling, som omfatter mer enn 200 verk, er Michael Bowen, Arthur Monroe og Michael McCracken. Samlingen inneholder også verk av Fletcher Benton, Theodore Bielfeldt, Jack Carrig, Jesse Collins, Jay DeFeo, Casey van Duren, Dean Fleming, David Freeman,  Dimitri Grachis, George Herms, Solomon Hogerman, Robert C. Jones, Robert La Vigne, James Massey, William Morris, Edvardo Pajac,  Arthur Richer,  Keith Sanzenbach,  Robert Simmons, Joseph St Amand,  Leo Valledor,  Jean Varda, Carlos Villa,  Neil Williams og Donald Wo.

## Referanser


## Eksterne lenker
* Katalog til arkiv etter Reidar Wennesland hos Statsarkivet i Kristiansand
Palmeiras

**Palmeiras** kan vise til:

*Palmeiras – et kallenavn på fotballklubben Sociedade Esportiva Palmeiras
*Palmeiras (Bahia) – en brasiliansk kommune i delstaten Bahia
Simple Minds

**Simple Minds** er en poprock-gruppe som ble dannet i Glasgow, Skottland i 1977 og oppnådde internasjonal popularitet på midten av 1980-tallet og på begynnelsen av 1990-tallet.

Gruppen var en eksponent for new romantic-sjangeren, og hadde sin første innspilling 17. januar 1978. Samtlige medlemmer hadde spilt i forskjellige punkrock-grupper tidligere, så repertoaret bestod mest av coverlåter fra disse bandene. Etter hvert begynte de å lage egne låter som de spilte inn på demoer og sendte rundt til plateselskaper. I 1979 kom deres debutalbum *[[Life in a Day]]*, ut.

I 1980 varmet Simple Minds opp for Peter Gabriel på hans Europaturne. I 1985 kom singelen «Don't you (forget about me)» fra platen *[[Once upon a time]]*, også kjent fra filmen *[[The Breakfast Club]]*, på førsteplass på den amerikanske Billboard-listen. I 1989 kom singelen «Belfast Child» på førsteplass i England.

## Diskografi
**[[Life in a day]]* 1979
**[[Real to real cacophony]]* 1979
**[[Empires and dance]]* 1980
**[[Sister feelings call]]* 1981
**[[Sons & fascination]]* 1981
**[[Celebration]]* 1982
**[[New gold dream (81-82-83-84)]]* 1982
**[[Sparkle in the rain]]* 1984
**[[Once upon a time]]* 1985
**[[Live in the city of light]]* 1987
**[[Street fighting years]]* 1989
**[[Real life]]* 1991
**[[Good news from the next world]]* 1995
**[[Neapolis (album)|Neapolis]]* 1998
**[[Neon lights]]* 2001
**[[Cry]]* 2002
**[[Black & white 050505]]* 2005
**[[Graffiti Soul]]* 2009
**[[Big Music]]* 2014
**[[Acoustic (Simple Minds)|Acoustic]]* 2016
**[[Acoustic in concert]]* 2017
**[[Walk Between Worlds]]* 2018
**[[Direction of the Heart]]* 2022

## Medlemmer
;Nåværende
* Jim Kerr – vokal (1977– )
* Charlie Burchill – gitar, keyboard (1977– )
* Mel Gaynor – trommer (1982–1991; 1997–1998; 2002– )
* Andy Gillespie – keyboard (2002–2005; 2007– )
* Ged Grimes – bassgitar (2010– )

;Tidligere
* Mick MacNeil – keyboard (1978–1990)
* Derek Forbes – bassgitar  (1978–1985; 1997–1998)
* Brian McGee – trommer (1977–1981)
* Kenny Hyslop – trommer (1981–1982)
* Mike Ogletree – trommer (1982)
* John Giblin – bassgitar  (1985–1989)
* Eddy Duffy – bassgitar  (1999–2010)

## Eksterne lenker
* 
* 
*
Nordagutu stasjon

**Nordagutu stasjon** er en jernbanestasjon i Midt-Telemark kommune der Bratsbergbanen og Sørlandsbanen møtes, henholdsvis fra Porsgrunn/Skien og fra Stavanger/Kristiansand. 

Den ble opprettet i 1917 som en del av Bratsbergbanen, og ble en del av Sørlandsbanen da den i 1924 ble forlenget til Bø. Stasjonsområdet er midlertidig fredet siden 2001.

I forbindelse med byggingen av Bratsbergbanen ble det bygget et sidespor på 3 km ned til Sauarelva ved Kullhuset, Kullhusbanen, for transport av byggematerialer og rullende materiell. 

## Utsmykning
En skulptur av Myllarguten står oppsatt på stasjonsområdet. Monumentet er utført av billedhuggeren Hans Holmen, og ble ferdigstilt i 1940.

## Galleri

Nordagutu stasjon.jpeg|Stasjonen i 1925
20160603 Nordagutust.jpg|Nordagutu stasjon med lokaltog Skien-Notodden
Myllarguten, Nordagutu - no-nb digifoto 20160223 00270 NB MIT FNR 02075 (cropped).jpg|Myllarguten-statuen ved stasjonen
Nordagutu Station 2019 06.jpg|Fra venterommet
Nordagutu stasjon og Sørtoget.jpg|Nordagutu stasjon og Sørtoget, oktober 2025 
NGU trafostasjon.jpg|Nordagutu transformatorstasjon 
Kulhusbanen.jpg|Informasjon om Kulhusbanen, i venterommet  


## Referanser


## Litteratur
* 
* 

## Eksterne lenker
Notodden skysstasjon

**Notodden skysstasjon**, tidligere **Notodden kollektivterminal**, er kollektivknutepunktet på Notodden.

Terminalen ble offisielt åpnet som busstasjon den 24. september 2002. Den ble også tatt i bruk som jernbanestasjon 25. august 2004, da den erstattet Notodden nye stasjon som endestasjon for togene på Bratsbergbanen; formelt er den Notodden nye stasjons spor 3. Terminalen ligger i enden av et rundt 800 meter langt sidespor som grener ut fra Notodden nye stasjon ved innkjøringen fra øst, og rundt 50 meter vest for Notodden gamle stasjon. Den er ubetjent og har kun ett spor, som opprinnelig ikke var elektrifisert. 

I tillegg til lokalbussene som kjøres av Vy Buss på anbudskontrakt for Farte, trafikkeres skysstasjonen også av NOR-WAY Bussekspress rute NW180 Haukeliekspressen (Telemark Bilruter/Tide Buss) og Vy express rute VY1 (Vy Buss).

Den 10. august 2015 ble togtrafikken midlertidig flyttet tilbake til Notodden nye stasjon, fordi det inntil videre ikke var mulig å skaffe midler til elektrifisering av sporet til kollektivterminalen, samtidig som de dieseldrevne togene av type Y1 fra den datoen ble erstattet av de elektriske type 69. I desember 2015 leverte Stortingets transportkomité en innstilling som innebar penger til elektrifisering av sporet ned til kollektivterminalen. Arbeidet med elektrifiseringen startet høsten 2019 med fjerning av det gamle sporet for senking av traseen, og terminalen ble gjenåpnet med elektrisk drift den 14. desember 2020.

Notodden kollektivterminal ble opprinnelig åpnet uten fasiliteter for de reisende, kun med benker og små plattformtak uten levegger ved bussplattformene. Den 11. april 2014 åpnet et terminalbygg med venterom, informasjonstavler og toaletter, og navnet ble endret til Notodden skysstasjon.

## Referanser




## Eksterne lenker
*
Hoppestad stoppested

**Hoppestad stoppested** på Bratsbergbanen i Skien kommune åpnet den 11. februar 1920. Stoppestedet ble nedgradert til holdeplass i 1954. Holdeplassen ble nedlagt i 1990 og gjenopprettet i 1995. I 2004 mistet den persontrafikken, og den er i dag nedlagt.

Stasjonsbygningen ble tegnet av Gudmund Hoel og Eivind Gleditsch. Den er solgt og brukes som privathus.

Her var også banevokterbolig, privet og uthus.

## Referanser


## Litteratur
* 
* 

## Eksterne lenker
Valebø stasjon

**Valebø stasjon** er en stasjon på Bratsbergbanen, beliggende utenfor tettstedet Valebø i Skien kommune. Stasjonen ble åpnet ved banestrekningens åpning i 1917, og betjente den frem til 2004. Stasjonen er den eneste mellom Skien og Nordagutu som har krysningsspor, og var bemannet frem til 1973. Strekningen mellom Skien og Nordagutu kalles iblant for Valebøbanen, etter Valebø stasjon. Stasjonsbygningen i nybarokk stil er i dag i privat eie og benyttes til boligformål, og er klassifisert som verneverdig i NSBs bygningsverneplan.


Valebø_stasjon,_sett_mot_Nordagutu.jpg|Valebø stasjon, sett mot Nordagutu, april 2021
Privet_og_uthus_på_Valebø.jpg|Privet og uthus på Valebø, april 2021
Valebø_stasjon_og_sporområde.jpg|Valebø stasjon og sporområde, april 2021


## Litteratur
* 
* 

## Eksterne lenker
Sajida Talfah

**Sajida Talfah** (arabisk: ساجدة خيرالله طلفاح; født 24. juni 1937) var den tidligere irakiske presidenten Saddam Husseins første kone. Hun var også hans kusine. Hun ble gift med Saddam i 1963 ved et arrangert ekteskap. Da han mot hennes vilje inngikk et ekteskap nummer 2 på 1980-tallet, tok hun ut separasjon.

Sammen med Saddam Hussein fikk Sajida Talfah de to sønnene Uday og Qusay og de tre døtrene Raghad, Rana og Hala. 

I 2003 flyktet hun fra Irak etter Saddams fall. Samme år ble det kjent at hun i likhet med døtrene Raghdad og Rana ville søke asyl i Storbritannia. Britiske myndigheter gjorde det klart at de ikke ville innvilge asyl til noen av Saddams familiemedlemmer. Etter at Saddam falt og Sajida hadde flyktet, skal det ha blitt funnet enorme mengder smykker som hadde tilhørt Sajida Talfah, på Saddams gård i Tikrit. 

## Se også
* Samira Shahbandar – Saddams andre kone
* Nidal al-Hamdani – Saddams tredje kone

## Referanser
Dalsvatn stoppested

**Dalsvatn stoppested** ligger langs Bratsbergbanen i Midt-Telemark kommune, det hadde passasjertrafikk fra 1920 til 2004. Stoppestedet var betjent frem til 1958 da det ble nedgradert til holdeplass. Stasjonsbygningen er bygget i nyklassisistisk stil. Stasjonens uthus stod i 2012 oppført på vernelisten som vernet etter Plan- og bygningsloven, men var ikke tatt med på listen i 2015.

Stasjonsbygningen brant ned den 29. august 2017.

## Referanser


## Litteratur
* 
* 

## Eksterne lenker
Curt og Roland

**Curt og Roland** eller **Curt & Roland** var en svensk, kristen sangduo. Den besto av Curt Petersén (1947–2009) og Roland Lundgren (født 1945) fra Falköping. De spilte begge gitar og sang, og ble kalt «Guds glade countryduo». Med sine elektriske gitarer var de et kontroversielt innslag i kristent musikkliv både i Norge og Sverige tidlig på 1960-tallet. De kom begge fra Maran Ata, og hadde Aage Samuelsen som sitt forbilde. De utga sin første innspilling i Oslo i 1965.

De spilte inn en rekke plater sammen, den siste i 2000. Da hadde Curt fått vite at han led av tungekreft, og han måtte slutte å reise og synge. Roland reiser fremdeles og har møter både i Norge og Sverige.

## Nashville Country Gospel
På duoens samleboks med 3 CD-er omtaler de sin egen musikk som *Nashville Country Gospel*. 

## Diskografi (utvalg)
### LP, MC, og CD
* 1970 – *Verkligt Liv* (LP) MRM MRLP110
* 1971 – *68 – 71* (LP) ECR ECLP115
* 1972 – *Gammalt som nytt* (LP) ECR ECLP129 
* 1972 – *People get ready* (LP) ECR ECLP121
* 1974 – *I Nahsville.* (LP) Pilot produktion AB PMK 4020 
* 1975 – *Curt & Roland* (LP) Pilot produktion AB PLP2026
* 1975 – *Annorlunda nu* (LP) Pilot produktion AB  PLP2026
* 1975 – *Allting annorlunda* (Annorlunda nu 2) (LP) Pilot produktion AB PLP2026
* 1976 – *Tryggare kan ingen vara*  Pilot produktion AB PMK 3018
* 1977 – *Tilbaka i Nahsville* Pilot produktion AB PMK 4016
* 1978 og 1998 – *Tidsmaskinen* Curol music CUROLA 
* 1979/1980 – *Glädje och lovsång. Sjunger sånger av Aage Samuelsen.* Curol music CUROLA 791 
* 1978 – *Jag har hört om en stad* (LP) MOONDISC BLP3315
* 1979 – *Country Hits* (LP) Pilot produktion AB  PLP2066
* 1980 – *Sånger för hela familjen* (LP) Curol music CUROLA CUROL792
* 1982 – *Hjärtats sång* (LP) Curol music CUROLA CUROLP793
* 1982 – *Nya äventyr i Tidsmaskinen* (LP) Curol music CUROLA CUROLP794
* 1983 – *Country & Gospel på väg* (LP) SOUND OF MUSIC 4800901 
* 1983 – *Curt & Roland* (LP) Curol music CUROLA CUROLP795
* 1983 – *Du Är Brödet* Curol music CUROLA CUROLP 795
* 1986 – *Till himelen jag går* Curol music CUROLA 796
* 1990 – *Framåt* Curol music CUROLA CD-797
* 1995 – *26 Samlade Favoriter* Curol music CUROLA
* 2000 – *Solregn* Curol music CUROLA CUROLCD 801
* 2003 – *Nashville Country Gospel*, 3CD-boks, Curol music CUROLA 802

### EP, singler
* 1965 – «Blott en dag ett ögonblick i sänder» / «Jag har hört om en stad ovan molnen» (singel) MRM, Harmoni HS-203
* 1965 – «Men om du kom just nu» / «När skuggan svunnit» / «Han är min» / «Nu har jag glädje» (EP) MRM EP 481
* 1967 – «Barnabön» / «Vitare än snö» / «Jesus remember me» / «Du fallna stjärna» (EP) MRK MREP – 44

## Eksterne lenker
* 
* www.curolmusic.se/ Curt og Roland
Raghad Hussein

**Raghad Saddam Hussein** (arabisk: رغد صدام حسين) (født 2. september 1968) er den tidligere irakiske presidenten Saddam Husseins eldste datter. Hun var gift med Hussein Kamel, en irakisk avhopper, som i tillegg til å være Saddams svigersønn også var hans tremenning. Sammen fikk de 5 barn. 

2. juli 2006 annonserte Iraks regjerings sikkerhetsrådgiver Mowaffak al-Rubaie at Raghad og hennes mor (Sajida Talfah) var ettersøkt på grunn av sin støtte til opprørsgrupper i Irak. 

## Referanser
Fylkesvei 4492

**Fylkesvei 4492** går mellom Skeiane i Sentrum og Vatnekrossen på Øvre Hana i Sandnes. Veiens lengde er 2,7&nbsp;km.

Frem til 2019 hadde veien betegnelsen fylkesvei 332 (Rogaland).

## Kommuner og knutepunkter

## Referanser


## Eksterne lenker
* Vegvesenets vegkart
*
Fylkesvei 4490

**Fylkesvei 4490** går mellom Sentrum og Ganddal i Sandnes.

Armen til Hovekrysset er primær fylkesvei.

Frem til 2019 hadde veien betegnelsen fylkesvei 330 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart
*
Fylkesvei 4488

**Fylkesvei 4488** går mellom Austrått Vest og Iglemyr i Sandnes.

Frem til 2019 hadde veien betegnelsen fylkesvei 323 (Rogaland). Da Forsand kommune ble del av Sandnes kommune fikk den tidligere Kyrkjevegen navnet Øygardsvegen for å unngå navnekonflikt med Kyrkjevegen i Forsand.  

## Kommuner og knutepunkter

## Referanser




## Eksterne lenker
* Vegvesenets vegkart
*
Qusay Hussein

**Qusay Saddam Hussein al-Tikriti** (arabisk: قصي صدام حسين ) (eller **Qusai**) (født 17. mai 1966, død 22. juli 2003) var den tidligere irakiske presidenten Saddam Husseins andre sønn. Hans mor er Sajida Talfah, Saddams første kone. 

Han ble drept av styrker fra 101. luftbårne divisjon i byen Mosul i et raid i etterkant av krigen i Irak, 36 år gammel.

## Referanser
Jonge Socialisten

**Jonge Socialisten in de PvdA** (Unge Sosialister i PvdA) er en nederlandsk partipolitisk ungdomsorganisasjon tilknyttet Partij van de Arbeid.  Jonge Socialisten er en sosialdemokratisk ungdomsorganisasjon, i likhet med sin norske søsterorganisasjon Arbeidernes ungdomsfylking.

JS er internasjonalt medlem av IUSY og YES. 

## Styreformenn
* 2019- : Luna Koops
* 2018-2019: Twan Wilmes
* 2016-2018: Lieke Kuiper
* 2014-2016: Bart van Bruggen
* 2012-2014: Toon Geenen
* 2011-2012: Rick Jonker
* 2010-2011: Jelle Menges
* 2009-2010: Mohammed Mohandis
* 2008-2009: Sven Stevenson
* 2007-2008: Michiel Emmelkamp
* 2006-2007: Peter Scheffer
* 2005-2006: Ruben Zandvliet
* 2004-2005: Remy Wilshaus
* 2003-2004: Loes Ypma
* 2002-2003: Servaz van Berkum
* 2001-2002: Jasper Fastl
* 2000-2001: Sander Zboray
* 1999-2000: Eddy Bekkers
* 1997-1999: Omar Ramadan 
* 1996-1997: Fanny Bod
* 1994-1996: Tjeerd van Dekken
* 1992-1994: Sharon Dijksma
* 1990-1992: Mark de Koning
* 1988-1990: Marcel Hoogland
* 1986-1988: Erwino Ouwerkerk
* 1983-1986: Michiel Zonneveld
* 1982-1983: Margo Vliegenthart
* 1979-1982: Rob van Gijzel
* 1977-1979: Felix Rottenberg

## Referanser


## Eksterne lenker
*
Járnsíða

***Járnsíða*** var den første lovboken på Island etter at de ble underlagt Norge, og ble utarbeidet og innført av Magnus Lagabøte. Den lovkyndige islendingen Sturla Tordsson, mest kjent for å ha skrevet *[[Håkon Håkonssons saga]]* og *[[Magnus Lagabøtes saga]]*, bidro trolig også sterkt til utformingen av *Járnsíða*. Lovboken ble innført i 1271 og erstattet Grágás, men ble forkastet allerede i 1281, da den i sin tur ble erstattet av Jónsbók. Jónsbók var deretter gyldig i hele 500 år med unntak av enkelte tillempinger.

## Referanser
Rana Hussein

**Rana Saddam Hussein** (arabisk: **رنا صدام حسين**; født 1969) er den tidligere Irakiske presidenten Saddam Husseins andre datter. Hennes mor er Sajida Talfah. Hun er søster til Saddams to sønner Uday og Qusay Hussein og hans to døtre Raghad og Hala. 

Rena flyktet, sammen sin mann Saddam Kamel, til Jordan i 1995. Saddam ba dem komme tilbake til Irak, og lovte at både Kamel og hans bror, Hussein Kamel skulle bli tilgitt. De returnerte til Irak i god tro, men samme måned ble begge brødrene drept av medlemmer av Baathpartiet. 

I 1997 ble hun og Raghad satt i husarrest av broren Uday for å ha deltatt i et plott for å drepe ham. 31. juli 2003 flyktet hun tilbake til Jordan, der kong Abdullah II ga hennes familie asyl. Pr. 2023 levde hun fortsatt i Jordan, og ble dømt, in absentia, av en domstol i Bagdad, for å ha reklamert for det forbudte Baathpartiet.

## Referanser
Slovensk tolar

**Slovensk tolar** (valutakode: SIT) var myntenheten i Slovenia fra 1991 til den 31. desember 2006. 1 tolar var inndelt i 100 stotinov. Navnet tolar er avledet av det tyske navnet **thaler** (norsk: daler) og er også beslektet med navnet dollar.

Slovenia innførte euro som myntenhet den 1. januar 2007. Den 15. januar 2007 ble slovensk tolar ugyldig som betalingsmiddel.

## Eksterne lenker
* Katalog og galleri over slovenske sedler
Arena Riga

**Arena Riga** er en arena i Riga i Latvia. Den brukes hovedsakelig til ishockey, basketball og konserter. Arena Riga ble fullført i 2006, og ble blant annet brukt under Ishockey-VM 2006.

Arenaen rommer 10&nbsp;500 tilskuere.

## Eksterne lenker
*
Biketrial

**Trial**, **trialsykling** eller **biketrial** er en sykkelsport som stammer fra motorsykkeltrial. I en konkurranse gjelder det å sykle gjennom løyper (seksjoner) med hindringer, som består av f.eks. pallestabler, steiner, trær, kabeltromler og alle mulige andre hindringer, uten å være nær bakken med noe annet enn dekkene. I Norge arrangeres det en offisiell Norgescup, og i 2011 var første året konkurranser ble registrert i NCFs terminlister.

Trialsykling kan utføres i bybildet, (streetsykling, urban), der hindrene kan være alle mulige kanter, benker, fortau og gjerder. 

## Miljøet i Norge
I Norge er miljøet lite og spredt, ingen eksakte tall på aktive utøvere. Det høyeste tallet deltagere på en konkurranse nasjonalt, var 26 under Norgescupen i Oslo i 2012. Det finnes noen klubber som er mer eller mindre aktive. Kun Eirik Ulltang konkurrerer i verdenstoppen.

## Miljøet internasjonalt
Trialsykling er en stor idrett i land som Spania, Frankrike, Belgia, Storbritannia, Tyskland, Japan m.m. Nivået regnes som høyest i Europa, og i f.eks. USA miljøet relativt lite.. Per i dag domineres konkurransene av franskmenn i 26", der ni av de 20 høyest rangerte i verden er fra Frankrike og spanjoler i 20", der de tre høyest rangerte i verden er fra Spania. Streetsykling/urban domineres av briter..

## Hvordan oppstod trialsykling?
En spansk motorsportutøver ved navn Pedro Pi, var en av eierne av Montesa, et motortrialmerke. Da sønnen hans, Ot Pi, var ung og for liten til å begynne med motortrial, laget han den første prototypen til en biketrialsykkel, en forenklet motortrialsykkel uten motor. Dette ble populært og noen år senere ble Monty opprettet.

## Kjente trialryttere
* Gilles Coustellier, Frankrike
* Abel Mustieles, Spania
* Giacomo Coustellier, Frankrike
* Vincent Hermance, Frankrike
* Kenny Belaey, Belgia
* Benito Ros, Spania
* Dani Comas, Spania
* Danny Macaskill, Storbritannia
* Ryan Leech, Storbritannia

## Norske eliteryttere
* Eirik Ulltang
* Thomas Remvik Aasen
* Joachim Skjævestad
* Erik Solbakken
* Knut Fosse
* Mads Lexander
* Håkon Sveistrup

## Referanser


## Eksterne lenker
* Norges offisielle portal for biketrial
Cecilie Færden Schanke

**Cecilie Færden Schanke** (1944–1975) var en norsk journalist og forfatter.

Schanke var journalist i *[[Aftenposten]]* og *[[Dagbladet]]* og medarbeider i kvinnetidsskriftet *[[Sirene (magasin)|Sirene]]*. Hun fikk sitt gjennombrudd som dramatiker da hun i 1974 vant Den norske hørespillprisen med «En høyst vanlig mann». Hennes to andre hørespill «Ikke tull'a» og «Trodde du hadde glemt meg» ble sendt i NRK Radioteatret etter hennes død.

I 1976 ga Cappelen Forlag ut minneboken *Trodde du hadde glemt meg* med hennes tre hørespill, et utvalg av artikler og noveller, samt et påbegynt skuespill for scenen.  

Cecilie Færden Schanke var datter av lyrikeren Gerd S. Færden (1913–1989). 

## Bibliografi
* 1974 &ndash; *En høyst vanlig mann*. Hørespill sendt i NRK Radioteatret 21. november 1974
* 1975 &ndash; *Ikke tull'a*. Hørespill sendt i NRK Radioteatret 26. juni 1975
* 1976 &ndash; *Trodde du hadde glemt meg*. Samling på Cappelens Forlag. ISBN 82-02-03466-3
* 1977 &ndash; *Tenk Pus, det går mennesker forbi*. Hørespill sendt i NRK Radioteatret 3. april 1977

## Kilder
* Nettsiden ''Skankebibliografi'', redigert av Bjørn Olav Skancke

## Eksterne lenker
* Digitaliserte bøker av Schanke hos Nasjonalbiblioteket
Dødningeur

**Dødningeur** er et vanlig brukt navn på noen biller i familien tyvbiller og borebiller (Anobiidae) som borer i hustømmer og møbler. Mer spesifikt blir dødningeur brukt som navn på arten *Xestobium rufovillosum*, men det kan også brukes om andre tyvbiller og borebiller. Navnet har de fått fordi billene, som lever i ganger inne i veden, kommuniserer ved å smelle hodet og forbrystet mot veggene i gangene, noe som gir et hørbart klikk. Ifølge gammel overtro skulle denne klikkingen varsle nært forestående død i huset. Forklaringen på dette er trolig enkel: klikkene er ganske lydsvake og kan bare høres om det er svært stille ellers i huset. I hus der noen ligger alvorlig syke er det gjerne stille, og derfor kunne man høre billenes tikking.
Tikkingen tyder på alvorlige billeangrep og dette bør undersøkes umiddelbart om man hører den. I alvorlige tilfeller kan disse billenes ganger fullstendig ødelegge treverket. Angrep av borebiller i hus er mye sjeldnere i dag enn for noen tiår siden, men det kan fortsett forekomme. Andre norske navn er veggesmeder, mit og tremark.
Hellesøy (Stavanger)

**Hellesøy** er en bebodd øy i Stavanger kommune og tilhører Storhaug kommunedel.. Øyen ligger mellom Lindøy og Kalvøy. I øst ligger Idse og Høgsfjorden.

Den første kjente bosetting skjedde i 1824 av Hjelmelands-presten RasmusTonning. Tonning flyttet med seg huset som ble første gang oppført på Hjelmeland i 1819, og gjenoppførte dette på Hellesøy i 1824.

Per april 2018 hadde Hellesøy 23 innbyggere.

## Referanser
Bore- og hettebiller

* tyvbiller og borebiller
* tyvbiller
* hettebiller
* Jacobsoniidae
* Nosodendridae
* Endecatomidae

**Bore- og hettebiller** (Bostrichoidea) er en gruppe (overfamilie) av biller. Den omfatter de artsrike familiene hettebiller (Bostrichidae) og tyvbiller og borebiller (Anobiidae), i tillegg de små og lite kjente familiene Jacobsoniidae, Nosodendridae og Endecatomidae. Ingen av de sistnevnte finnes i Norge. De er små til middelsstore (0,6–20&nbsp;mm) biller, gjerne matte og brunlige. På arter som borer i ved er brystskjoldet gjerne hetteformet, ellers varierer denne gruppen mye i utseende. Et flertall av artene lever i død ved. De kan klare å utvikle seg i hard og tørr ved og kan derfor gjøre betydelig skade på bygninger og møbler. Andre arter er knyttet til lagrede, tørre varer såsom korn, tobakk og nøtter. For mange arter er biologien lite eller ikke kjent. Denne gruppen er mest artsrik i varme områder, men noen arter kan finnes innendørs over det meste av verden.
## Eksterne lenker
*
Pride of Mind

**Pride of Mind** var et japansk band som bestod av Masaki Haruna (vokal; senere kjent som Klaha), Atsushi Fukuyama (gitar/keyboard) og Masanori Ito (keyboard). Bandet var aktivt fra 1992 til 1996.

## Diskografi
**Musikk**
*Flowers of Night (oktober 1993)
**[[Pride of Mind demokassett 1 |demokassett 1]]* (1994)
*Image Sonic (29. august 1994)
**[[salgsfremmende demokassett]]*
**[[Pride of Mind demokassett 2 |demokassett 2]]* (1994/1995)
*Systems of Romance (1. november 1995)

**Video**
*Pride of Mind Live Video (1994/1995)
Pride of Mind Live Video

Det ble bare sluppet 100 eksemplarer av den japanske gruppa Pride of Minds live video.

## Sangliste
#Intro: Edvard Grieg – I Dovregubbens Hall 
#Salome 
#Unknown Title 
#MC 
#Tale of one night 
#The sky was blue 
#Dance with moon 
#Red 
#Angels of night 
#Outro: The Buggles – I Am A Camera
BI Lacrosse

**BI Lacrosse**, også kalt **BI Lions**, er Handelshøyskolen BIs offisielle lacrosselag. Laget ble startet våren 2005 av Ole Petter Leite og medstudenter. Lagets farger er blått og hvitt og har et løvehode som sin logo. 

## Historikk
BI Lacrosse har deltatt i flere turneringer nasjonalt og internasjonalt og har som sitt foreløpige høydepunkt NM-gull fra 2007 sammen med Oslo Lacrosse. Lørdag 16. juni 2007 ble det for første gang arrangert NM i lacrosse på Hemingbanen i Oslo. Et mikslag bestående av spillere fra BI Lacrosse og Oslo Lacrosse sto igjen som Norgesmestere etter å ha slått henholdsvis NHH Lacrosse 4-1 og HiA Lacrosse 13-0. BI Lacrosse tok 3.-plass i Norgesmesterskapet 2008, etter NHHI Lacrosse (2.-plass) og Oslo Lacrosse (NM-gull).

## Eksterne lenker
*
Systems of Romance

***Systems of Romance*** er den japanske gruppa Pride of Minds eneste fullstendige album, og ble utgitt den 1. november 1995.

## Sporliste
#«Love Light (I Feel Your Breath)» 
#«Material World»
#«Walking in My Life»
#«Bright Moments»
#«Flowers»
#«The Sky Was Blue (My Supreme Love)» 
#«Red»
#«Out of the Air»
#«Salome (機械仕掛のロマンス)»
#«The Flower Bloom in Future»
Anstein Gjengedal

**Anstein Birger Gjengedal** (født 1944) er en norsk jurist og tidligere skøyteløper. Han var i perioden 2000–2012 politimester i Oslo politidistrikt.

## Juridisk karriere
Han gikk på Lillehammer gymnas og ble utdannet jurist (cand.jur.) i 1970. Han var politifullmektig ved Follo politikammer 1971-1972, ved Oslo politikammer 1972–1975 og statsadvokat ved Eidsivating statsadvokatembete 1977–1983 med særlig ansvar for økonomiske straffesaker. Han var førstestatsadvokat samme sted 1983–1989. Fra 1989 arbeidet han i Økokrim som nestleder og var leder fra 1996 til 2000. Han var deretter politimester i Oslo fra 2000 til 2012. Fra 2003 til 2017 var han også leder for påtalenemnda for dopingssaker i Antidoping Norge. Fra 2012 til pensjonsalderen arbeidet han ved riksadvokatembetet.

I 2007 ble Gjengedal og Oslo politidistrikt ble i april i år dømt til å betale 60.000 kroner i bot og oppreisning til en 47 år gammel mann som hevdet å bli gjenkjent på en video der han sammen med sin fem år gamle stedatter handlet narkotika på Plata. 

## Skøytekarriere
Som skøyteløper representerte Gjengedal først Lom Idrettslag til og med sesongen 1960/61, Lillehammer Skøiteklubb i sesongene (1961/62–1963/64) og Oslo Idrettslag fra 1964/65-sesongen. Han tok sølv i Allround-NM for juniorer i 1963 på Otta den gangen foran Roar Grønvold, H&BSK.

### Personlige rekorder

## Familie
Anstein Gjengedal er ett år yngre bror av Arvid Gjengedal (1943–2021), tidligere skoleleder ved Høgskolen i Telemark og politiker for Høyre.

## Referanser


## Eksterne lenker
* 
;Skøyteløper
*
Getúlio Vargas

Navnet eller begrepet **Getúlio Vargas** har flere betydninger:
* Getúlio Dornelles Vargas.
* Getúlio Vargas (Rio Grande do Sul) – den brasilianske kommunen i Rio Grande do Sul.
* Getulio Vargas (Uruguay) – den uruguayanske byen i Cerro Largo.
Mark Tobey

**Mark Tobey** (født 11. desember 1890 i Centerville i Wisconsin i USA, død 24. april 1976 i Basel i Sveits) var en amerikansk abstrakt maler. Han studerte kunst ved Art Institute of Chicago før han flyttet til New York i 1911. I 1922 flyttet Tobey til Seattle der han underviste ved Cornish College of Allied Arts. Tobey holdt sin første separatutstilling i Seattle Art Museum i 1935.

Sammen med Bill Cumming, Guy Anderson, Kenneth Callahan og Morris Graves var han en grunnlegger av det som er blitt kjent som Northwest School innen amerikansk malerkunst.

Tobeys arbeider er utstilt i de fleste store kunstmuseer i USA og mange steder i andre land. Hans arbeider er inspirert av et personlig trossystem som kan bære preg av Tobeys tilknytning til bahaitroen. At han hele sitt liv var dypt fascinert av Orientens religioner, reflekteres også i hans arbeider. Han reiste i 1934 til Kina og Japan og ble der mer fortrolig med Østens kalligrafi. Denne inkorporerte han på sin måte i sine arbeider ved å skape det som er blitt kalt *White Writing*, hvit skriving.

## Referanser
Tlemcen

**Tlemcen** (**تلمسان**) er en by i det nordvestre Algerie med ca. 130 000 innbyggere. Navnet kommer fra det berbiske ordet *tilmisane*, «kilder».

## Kultur
Tlemcen ligger midt i en region som er kjent for sine olivenlunder og vingårder. Byen eksporterer lærprodukter, tepper og tekstiler via havnen Rashgun.

Tlemcen er et viktig sentrum for musikk og kunst. Dens tekstilkunst er en rik blanding av arabisk, berbisk og fransk kultur. Med sitt svale klima er Tlemcen en viktig algirsk turistby med en internasjonal flyplass.

## Gravminner
I byen er det vakre gravmonumenter etter Sidi Bou Mediene og Houari Boumédiènne, Algeries andre president.

## Tlemcen-gaten i Paris
Gaten Rue de Tlemcen i det 20. arrondissement i Paris er oppkalt etter byen.

## Bildegalleri

Fil:Gare de Tlemcen CPA1.jpg|Jernbanestasjonen i Tlemcen, fotografert tidlig på 1900-tallet
Fil:Cour de Tlemcen - 20240224 132708.jpg|Tinghuset i Tlemcen 
Fil:National Museum of Art and History of Tlemcen by night.jpg|Tlemcens museum for kunst og historie

Fil:Université de Tlemcen - 1709933317305.jpg|Universitetet i Tlemcen 
Fil:Grande Mosquée de Tlemcen.jpg|Hovedmoskeen (fransk: Grande Mosquée) i Tlemcen
Immatrikulering

**Immatrikulering** betyr egentlig å innføre i en matrikkel, men uttrykket brukes først og fremst om det å skrive inn/ta opp studenter ved et universitet eller en høyskole. Gjennom immatrikuleringen blir de nye studentene «akademiske borgere». Immatrikuleringen forstås dermed tradisjonelt som en pregende begivenhet; man kan bare immatrikuleres ved samme universitet én gang, og man beholder statusen som immatrikulert/«akademisk borger» på livstid; vender man f.eks. tilbake til universitetet etter et opphold blir man ikke immatrikulert på nytt. I eldre tid hadde universitetene egen jurisdiksjon, slik som lover og domsmyndighet, og fungerte som en slags stat i staten, og immatrikuleringen spilte derfor en større rolle enn i moderne tid. Immatrikuleringen gir eller gav visse rettigheter i universitetssamfunnet, og historisk delvis i samfunnet som helhet.

Tradisjonelt var immatrikuleringen forbundet med en høytidelig immatrikuleringsseremoni, der studentene mottok sine akademiske borgerbrev og avla akademiske løfter ved håndslag med rektor eller en annen universitetsrepresentant. Tidligere ble studenterlue bruk for første gang ved immatrikuleringen og de nye studentene var kledd i sin fineste stas.  

I dag er immatrikuleringsseremoniene ikke lenger obligatoriske ved universiteter i mange land, og har som regel blitt erstattet av frivillige og mindre høytidelige seremonier. Kleskoden er mer uformell og studenterluer er ikke lenger i bruk.

## Kilder
*
Tlatelolco-traktaten

**Tlatelolco-traktaten** er en internasjonal avtale som forbyr testing, stasjonering, besittelse og fremstilling av kjernefysiske våpen i Karibia og Latin-Amerika. Traktaten ble undertegnet den 14. februar 1967 i Tlatelolco i Mexico og trådte i kraft den 25. april 1969. Den er den første avtalen som opprettet en atomvåpenfri sone i befolket område. 

Traktaten ble ratifisert av alle 33 stater i traktatsområdet. Cuba var det siste landet som ratifiserte traktaten, den 22. oktober 2002. Det finnes også to tilleggsavtaler: Den ene binder USA, Storbritannia og Nederland hva gjelder deres oversjøiske besittelser i traktatsområdet. Den andre tilleggsavtalen forbyr også Frankrike, Folkerepublikken Kina og Russland fra å omgå traktaten.

Den atomvåpenfrie sonen etablert gjennom traktaten overvåkes av OPANAL, Organisasjonen for forbud mot atomvåpen i Latin-Amerika.

Det var for sin innsats med denne avtalen at Alfonso García Robles og Alva Myrdal mottok Nobels fredspris i 1982.

## Se også
*Ikkespredningsavtalen
*Traktaten om forbud mot kjernevåpen

## Referanser